Y.B. TUAN IR IZHAM BIN HASHIM: Di bawah Jawatankuasa Tetap Infra, kita mempunyai satu task force banjir yang diurussetiakan oleh Jabatan Pengairan dan Saliran, dan kita sentiasa memantau dan berbincang dan mencari jalan bagaimana kawasan-kawasan yang sentiasa, kita panggil hotspot yang berlaku di seluruh Selangor yang sekarang ini lebih daripada 100 lah. Memang di seluruh Selangor ya, memang kawasan ini bertukar-tukar ya. Ada yang kita telah keluarkan daripada senarai ada yang kita baru masuk sebagai kawasan-kawasan, mana kawasan yang kerap berlaku banjir ini dianggap sebagai kawasan hotspot dan akan diberi keutamaan dalam kita melaksanakan Rancangan Tebatan Banjir. Jadi Rancangan Tebatan Banjir ini sebagaimana juga saya pernah sebut di dalam sidang Dewan yang lepas-lepas, bahawa ia ada yang bersifat segera, sementara atau yang sifat yang jangka panjang, dan kita lebih memberi tumpuan kepada yang jangka panjang walaupun yang sementara ini kita kena ambil juga tindakan segera. Yang kita buat, ini yang berlaku contohnya yang terbaru ini, yang baru ini yang berlaku di Sepang ya, tentang ban yang pecah dan sebagainya itu. Jadi, itu tindakan segera yang saya ambil dan kita perhatikan kawasan-kawasan yang di kawasan pantai ini kebanyakannya fenomena banjir ini bertambahlah dari kawasan lain. Kalau kawasan lain itu dia selalu melibatkan banjir kilat disebabkan sistem saliran dan juga disebabkan kolam takungan yang tidak diurus dengan baik ya, ataupun tidak ada kolam takungan. Tapi kalau di kawasan pantai ini, berhampiran dengan pantai ini, dia ada tambahan komponen iaitu masalah air pasang. Bila air pasang ini, pintu- pintu air ini perlu ditutup untuk menghalang daripada backflow ataupun air mengalir masuk semula ke kawasan yang rendah. Ini menjadi isu apabila sistem pamnya perlu di .. ada wujud dengan baik dan selalunya ban yang pecah dan saya telah minta pihak JPS supaya mengambil langkah-langkah baru lah.
Di kawasan-kawasan seperti yang kita perhatikan yang ban pecah, yang sering berlaku ban pecah, kita sekarang kena buat sistem binaan yang lebih kukuh. Tak boleh lagi kita setakat bila runtuh tanah kita bubuh tanah balik. Dia akan runtuh lagi. Jadi, kita telah mula buat, laksanakan di kawasan di Sepang baru-baru ini, kita bina tempat-tempat yang selalu yang runtuh ini, ban ini ialah kawasan-kawasan selekoh. Selekoh sungai ini selalunya dia akan runtuh sebabkan air yang melimpah atas ban itu jadi kita telah gunakan kaedah yang lebih kukuh penggunaan batu-batu batan,
boulder yang besar ini dan juga geotekstil untuk beri kekuatan yang lebih di kawasan selekoh dan untuk jangka panjangnya, kita akan letakkan sheet piling bagi kawasan-kawasan yang begini. Dia biasanya tak panjang, dalam 10 meter, 5 meter itu sahaja. Ya, kawasan yang selekoh tu dan kawasan lain itu tidak ada masalah jadi, kita teruskan dengan tanah. Ini sebenarnya banyak berlaku di kawasan yang rendahlah, yang kawasan rendah yang terletak terutama yang di bawah pengaruh air pasang besar ini yang kita laksanakan. Jadi, kita sentiasa berterusan memantau dan sebagaimana semua sedia maklum bajet untuk Rancangan Tebatan Banjir ini bukan kecil ya, dan kita sentiasa memohon dari semasa ke semasa kepada pihak Kerajaan Persekutuan untuk mendapatkan bajet. Dan kita pun telah mendapat banyak yang telah diluluskan yang kita boleh, saya akan boleh senaraikan jika ada keperluan itu dan kita akan pastikan untuk jangka pendek jangka panjang ini kita dapat kurangkan, minimakan ataupun mitigasi banjir, kesan banjir kepada penduduk di seluruh Negeri Selangor. Terima kasih.